Document ID: 32003R1670

KOMISSION ASETUS (EY) N:o 1670/2003,
annettu 1 päivänä syyskuuta 2003,
neuvoston asetuksen (EY, Euratom) N:o 58/97 täytäntöönpanosta yritystoiminnan rakennetilastoja varten vahvistettujen ominaisuustietojen määritelmien osalta ja yritystoiminnan rakennetilastoja varten vahvistetuista ominaisuustietojen määritelmistä annetun asetuksen (EY) N:o 2700/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yritystoiminnan rakennetilastoista 20 päivänä joulukuuta 1996 annetun neuvoston asetuksen (EY, Euratom) N:o 58/97(1), sellaisena kuin se on viimeksi muutettuna komission asetuksella 1669/2003(2), ja erityisesti sen 12 artiklan iii alakohdan,
sekä katsoo seuraavaa:
(1) Neuvoston asetuksella (EY, Euratom) N:o 58/97 luotiin yhteinen järjestelmä yritysten rakennetta, toimintoja, tuloksia ja kilpailukykyä koskevien yhteisön tilastojen tuottamista varten.
(2) Yritystoiminnan rakennetilastoja varten vahvistetuista ominaisuustietojen määritelmistä 17 päivänä joulukuuta 1998 annettu komission asetus (EY) N:o 2700/98(3), sellaisena kuin se on muutettuna asetuksella (EY) N:o 1614/2002(4), sisältää yritystoiminnan rakennetilastoja varten vahvistettujen ominaisuustietojen määritelmät, jotka luetellaan yritystoiminnan rakennetilastoista annetun asetuksen (EY, Euratom) N:o 58/97 yleisessä moduulissa sekä teollisuuden, kaupan ja rakentamisen rakennetilastoja koskevissa yksityiskohtaisissa moduuleissa. Euroopan parlamentin ja neuvoston asetuksella (EY) N:o 2056/2002(5) otetaan käyttöön luottolaitoksia, eläkerahastoja ja ympäristömenoja koskevat uudet ominaisuustiedot, joita varten tarvitaan yhteiset määritelmät. Lisäksi on tarpeen muuttaa yritysten lukumäärää, liikevaihtoa, tuotannon arvoa, arvonlisäystä tuotannontekijähintaan sekä tavaroiden ja palvelujen ostoja yhteensä koskevia nykyisiä ominaisuustietojen määritelmiä, koska asetuksessa (EY) N:o 2700/98 vahvistettuja määritelmiä ei voida käyttää näiden ominaisuustietojen arvon laskemiseen vakuutuspalvelujen, luottolaitosten, eläkerahastojen ja keskuspankkitoiminnan osalta.
(3) On tarpeen vahvistaa yritystoiminnan rakennetilastoja varten kerättävien ominaisuustietojen määritelmät vakuutuspalvelujen, luottolaitosten ja eläkerahastojen osalta sen varmistamiseksi, että komissiolle toimitettava tilastotieto olisi vertailukelpoista, yhdenmukaista ja laadukasta.
(4) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksessa (EY) N:o 2700/98 vahvistetut ominaisuustietojen 12 12 0 ja 12 15 0 määritelmät, joita tarvitaan asetuksen (EY, Euratom) N:o 58/97 liitteiden 5, 6 ja 7 kattamilla toimialoilla sekä NACE Rev. 1:n nelinumerotason 65.11 toimialoilla, tämän asetuksen liitteessä I olevan 3 ja 4 jakson mukaisesti.
Muutetaan ominaisuustiedon 11 11 0 määritelmä, joka koskee liitteen 7 kattamia toimialoja, ominaisuustiedon 12 11 0 määritelmä, joka koskee liitteen 5 ja 7 kattamia toimialoja, ja ominaisuustiedon 13 11 0 määritelmä, joka koskee liitteen 5 ja 6 toimialoja, tämän asetuksen liitteessä I olevan 1, 2 ja 5 jakson mukaisesti.
2 artikla
Asetuksessa (EY) N:o 2700/98 vahvistetun ominaisuustiedon 21 11 0 muutettu määritelmä sekä ominaisuustietojen 21 12 0 ja 21 14 0 määritelmät ovat tämän asetuksen liitteessä II.
3 artikla
Asetuksen (EY, Euratom) N:o 58/97 liitteessä 6 olevassa 4 jaksossa lueteltujen ominaisuustietojen määritelmät ovat tämän asetuksen liitteessä III.
4 artikla
Asetuksen (EY, Euratom) N:o 58/97 liitteessä 7 olevassa 4 jaksossa lueteltujen ominaisuustietojen määritelmät ovat tämän asetuksen liitteessä IV.
5 artikla
Jäsenvaltioiden on sovellettava liitteessä 1 olevassa 4 jaksossa vahvistettuja ominaisuustietojen 12 12 0, 12 15 0 ja 13 11 0 muutettuja määritelmiä NACE Rev.1:n kolminumerotason 65.1 toimialoja ja NACE Rev.1:n nelinumerotasolle 65.22 luokiteltuja luottolaitoksia koskeviin viitevuoden 2001 ja sitä seuraavien vuosien tietoihin.
Jäsenvaltioiden on sovellettava ominaisuustietojen 11 11 0, 12 11 0, 12 12 0 ja 12 15 0 määritelmiä NACE Rev. 1:n nelinumerotason 66.02 toimialoja koskeviin viitevuoden 2002 ja sitä seuraavien viitevuosien tietoihin.
Jäsenvaltioiden on sovellettava liitteessä 2 olevassa 4 jaksossa vahvistettua ominaisuustiedon 21 11 0 muutettua määritelmää sekä samassa jaksossa vahvistettuja ominaisuustietojen 21 12 0 ja 21 14 0 määritelmiä viitevuoden 2001 ja sitä seuraavien viitevuosien tietoihin.
Jäsenvaltioiden on sovellettava asetuksen (EY, Euratom) N:o 58/97 liitteessä 6 olevassa 4 jaksossa lueteltujen ominaisuustietojen määritelmiä viitevuoden 2001 ja sitä seuraavien vuosien tietoihin.
Niiden on sovellettava asetuksen (EY, Euratom) N:o 58/97 liitteessä 7 olevassa 4 jaksossa lueteltujen ominaisuustietojen määritelmiä viitevuoden 2002 ja sitä seuraavien vuosien tietoihin.
6 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä syyskuuta 2003.

Labels: 12
4
19